Category: Belofte - Wapadrant
Die Here sorg - Peet Vermeulen
Laai Preek af
Jubelsondag (4de Paassondag)
Die tyd waarin ons leef het 2 uitstaande kenmerke.
1. “Eie wysheid” – daar is al hoe meer mense wat roem daarin dat hulle verlig is, en nie in God glo nie. Geloof in God word as verouderd of oningeligtheid beskou. Dit is niks nuuts nie want nadat Jesus die blindgebore man in Johannes 9 laat sien het, glo die Fariseers nie wat Jesus se uitspraak oor geestelike blindheid nie, reageer hulle met ‘n retoriese vraag: Ons is mos nie blind nie(Joh 9:40).
Die boodskap van die reënboog - Jaco Kruger
Lees:	Genesis 9:8-17
1.	Het God sy rug op die aarde gedraai?
In 1802 skryf ŉ Engelse biskop, William Paley, dat ŉ mens die skepping met ŉ horlosie kan vergelyk. Dink aan so ŉ groot ou sakhorlosie aan ŉ ketting wat ŉ mens in daardie tyd gekry het. Sê nou maar, het Paley gesê, jy stap in ŉ veld en jy kom op hierdie horlosie af. Selfs al het jy nog nooit vantevore ŉ horlosie gesien nie, dan sal die fyn ontwerp, die presiesheid waarmee die ratjies draai, ens. jou laat besef dat iemand hierdie horlosie gemaak het. Dit kon nie maar vanself so aanmekaar gespring het nie. Net so, het Paley toe voortgegaan, as ŉ mens na die skepping kyk – hoe wonderlik al die verskillende sisteme saamwerk – dan sal jy moet erken dat die heelal deur ŉ God geskep is. So het hy die bestaan van God probeer bewys. Die probleem is net: as ŉ mens ŉ horlosie in ŉ veld optel, dan is daar ten minste een ander feit wat jou ook in die gesig staar. Die een aan wie die horlosie behoort is nie daar nie. Hy het óf die horlosie verloor, óf dit weggegooi. Is dit ook hoe ons oor God moet dink? Dat God die skepping gemaak het, dit soos ŉ horlosie opgewen het, en dit toe iewers gelos het dat dit nou maar volgens sy eie wette voortgaan. Maar God self het niks meer met die skepping te make nie. Hy is weg.